Fase 6-beurtkrag weer snags ingestelArgieffoto (Foto: jplenio f/Pixabay) Eskom het Dinsdag bevestig fase 6-beurtkrag sal vanaand vanaf 21:00 ingestel word en tot 05:00 Woensdagoggend toegepas word. Fase 6-beurtkrag sal daarna elke dag tussen 16:00 en 05:00 ingestel word tot verdere kennisgewing. Fase 4-beurtkrag sal daagliks tussen 05:00 en 16:00 geld tot verdere kennisgewing. Die kragvoorsiener sê hy het Dinsdag kortsluitings op sewe eenhede beleef waarvan drie weer aangeskakel kon word. Die koppeling van drie ander eenhede is egter vertraag en eenheid 1 van die Matla-kragstasie sal vanaand afgeskakel word weens ŉ lekkasie op ŉ ketelpyp.